400 Ymago

Secundum Aristotelem, 6 *Topicis*, ymago est cuius generata per imitacionem est. Quomodo autem tenetur ista imitatio ad conseruacionem sue ymaginis, docet Anselmus in suis *Meditationibus*, dicens quomodo est homo ad ymaginem Dei. Attende. Deus semper meminit sui, intelligit se, amat se. Et tu ergo, si pro modulo tuo infatigabiliter memor fueris Dei, intellexeris Deum, /f.125rb/ amaueris Deum, eris ad ymaginem eius. Quia hoc facere niteris, quod Deus facit. Sicut ergo grauiter ostenderet regem qui eius ymaginem in suo palacio detur paret, sic qui deturpat regis nostri in anima. Chrisostomus *Super Mattheum*, homilia 38, ad hoc sumus facti ad ymaginem eius, in imitatores simus voluntatis et conuersacionis eius. Et non ad similitudinem maiestatis eius. Nam ille carnem nostram imitari potuit, autem eius diuinitatem imitari non possumus. Ideo Matt. 26[:72] dicet reprobis *Non noui* uos quia non videbit imitacionem eius in eis. Non possum meos dicere in quibus nihil quos est meum reperio, Matt. 22[:20] querit Christus, *Cujus est imago*. Narrat Seneca, 10 libro *Declamationes* 6, quod Minerue ymaginem que reddebit Troiam inuincibilem, Diomedes et Ulixes de nocte furatei sunt, et victa est terra et capta, et sic quando ymago aufertur ab homine vincitur homo. Quando enim ymago in sigillo alicuius deturpatur uel furagitur, non obeditur littre. Sicut habetur Extra. *De fide instrumentorum,* c. *Cum Dilectus*. Legitur in *Historia tripartita* libro 9, c. 32, cum Theodosius imperator fecisset ymaginem pulcram in honorem Flacille uxoris sue et posuisset in ecclesia Antiochene ciuitatis, ciues postmodum eo quod imperator imposuisset eis nouum vectigal, ipsam ymaginem deponentes traxerunt per vrbe. Quapropter imperator priuilegia eorum reuocauit et tradidit principatum eorum Laodice, inferiori ciuitati, et proposuit ciuitatem destruxisse, nisi per vnum heremitam instigatus fuisset. Narrat Philosophus 7 *Politicorum* c. 18, quod circa sepulchrum hominis mortui tot ponebantur ymagines quot hostes in uita sua deuisisset.